ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Δεκεμβρίου 1994 για τον καθορισμό των μεταβατικών μέτρων που πρέπει να εφαρμόζονται από τη Φινλανδία σε θέματα κτηνιατρικών ελέγχων για τα ζώντα ζώα προέλευσης τρίτων χωρών που εισάγονται στη Φινλανδία (94/957/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε από την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, παράρτημα Ι, V, Ε, πρώτο μέρος σημείο 2 στοιχείο α), και ιδίως το άρθρο 17α,

Εκτιμώντας:

ότι η Φινλανδία διαθέτει προθεσμία τριών ετών για να θέσει σε εφαρμογή το καθεστώς των ελέγχων που προβλέπεται στο κεφάλαιο 1 της οδηγίας 91/496/ΕΟΚ- ότι πρέπει να καθοριστούν τα μεταβατικά μέτρα που θα εφαρμόζονται κατά τη διάρκεια της περιόδου αυτής-

ότι, πριν από τη δημιουργία των κατάλληλων υποδομών στα εξωτερικά σύνορα, πρέπει να προβλεφθούν σημεία ελέγχου που θα συνδέονται με σημεία διέλευσης στα εξωτερικά σύνορα- ότι επομένως πρέπει να προσαρμοστούν οι σχετικές διατάξεις του κεφαλαίου 1 της οδηγίας 91/496/ΕΟΚ-

ότι τα προβλεπόμενα μέτρα έχουν ως στόχο να εξασφαλίσουν ότι όλοι οι προβλεπόμενοι έλεγχοι πραγματοποιούνται από τις φινλανδικές αρχές-

ότι τα μέτρα που προβλέπονται από τη παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Για την οργάνωση και την αλληλουχία των ελέγχων (κεφάλαιο 1 της οδηγίας 91/496/ΕΟΚ), η Φινλανδία εφαρμόζει, από την 1η Ιανουαρίου 1995 μέχρι την 31η Δεκεμβρίου 1997, τα μέτρα που προβλέπονται στην παρούσα απόφαση.

2. Οι διατάξεις της παρούσας απόφασης ισχύουν με την επιφύλαξη της δυνατότητας να αναγραφεί ένας μεθοριακός σταθμός ελέγχου στον κατάλογο που προβλέπεται στο άρθρο 6 της οδηγίας 91/496/ΕΟΚ.

Άρθρο 2

1. Η εισαγωγή των ζώντων ζώων προέλευσης τρίτων χωρών στο έδαφος της Δημοκρατίας της Φινλανδίας πρέπει να πραγματοποιηθεί σε ένα από τα σημεία διέλευσης που αναφέρονται στο παράρτημα.

2. Οι φινλανδικές αρχές λαμβάνουν τα κατάλληλα μέτρα για την κύρωση κάθε παράβασης των διατάξεων της παραγράφου 1 που γίνεται από φυσικά ή νομικά πρόσωπα. Στα μέτρα αυτά μπορεί να περιλαμβάνεται, στις πολύ σοβαρές περιπτώσεις, η σφαγή των ζώων.

Άρθρο 3

1. Κάθε σημείο διέλευσης συνδέεται με κάποιο αντίστοιχο σημείο ελέγχου σύμφωνα με το παράρτημα. Κάθε σημείο διέλευσης και το αντίστοιχο σημείο ελέγχου τίθενται υπό την ευθύνη της αρμόδιας κτηνιατρικής υπηρεσίας για τους συνοριακούς ελέγχους.

2. Η διακίνηση των ζώντων ζώων από το σημείο διέλευσης στο αντίστοιχο σημείο ελέγχου πραγματοποιείται αμέσως με τελωνειακή επιτήρηση. Επιπλέον, η αρμόδια αρχή του σημείου διέλευσης πληροφορεί με τέλεφαξ τον επίσημο κτηνίατρο που είναι υπεύθυνος του σημείου ελέγχου, για την αναχώρηση κάθε παρτίδας. Ο κτηνίατρος αυτός επιβεβαιώνει με τον ίδιο τρόπο, στο σημείο διέλευσης, την άφιξη κάθε παρτίδας.

3. Οι διατάξεις του άρθρου 2 παράγραφος 2 εφαρμόζονται mutadis mutandis.

Άρθρο 4

1. Εφαρμόζονται οι διατάξεις του άρθρου 3 της οδηγίας 91/496/ΕΟΚ καθώς και οι λεπτομέρειες εφαρμογής που έχουν θεσπιστεί στο πλαίσιο αυτό.

Ωστόσο:

- στο άρθρο 3 παράγραφος 1 στοιχείο α), ο όρος "σημείο διέλευσης" αντικαθιστά τον όρο "συνοριακός σταθμός ελέγχου",

- στο άρθρο 3 παράγραφος 1 στοιχεία β) και γ), ο όρος "σημείο ελέγχου" αντικαθιστά τον όρο "σταθμός συνοριακού ελέγχου".

2. Εφαρμόζονται οι διατάξεις του άρθρου 4 της οδηγίας 91/496/ΕΟΚ καθώς και οι λεπτομέρειες εφαρμογής που έχουν θεσπιστεί στο πλαίσιο αυτό.

Ωστόσο:

- στο άρθρο 4 παράγραφος 1, ο όρος "σημείο διέλευσης" αντικαθιστά τον όρο "συνοριακός σταθμός ελέγχου",

- στο άρθρο 4 παράγραφος 2 και 3, ο όρος "σημείο ελέγχου" αντικαθιστά τον όρο "συνοριακός σταθμός ελέγχου".

3. Εφαρμόζονται οι διατάξεις του άρθρου 5 της οδηγίας 91/496/ΕΟΚ καθώς και οι λεπτομέρειες εφαρμογής που έχουν θεσπιστεί στο πλαίσιο αυτό.

4. Εφαρμόζονται οι διατάξεις του άρθρου 7 της οδηγίας 91/496/ΕΟΚ καθώς και οι λεπτομέρειες εφαρμογής που έχουν θεσπιστεί στο πλαίσιο αυτό. Ωστόσο, ο όρος "σημείο ελέγχου" αντικαθιστά τον όρο "σταθμός συνοριακού ελέγχου".

5. Εφαρμόζονται οι διατάξεις του άρθρου 8 της οδηγίας 91/496/ΕΟΚ καθώς και οι λεπτομέρειες εφαρμογής που έχουν θεσπιστεί στο πλαίσιο αυτό.

Ωστόσο:

- στο άρθρο 8, Α, σημείο 1 στοιχείο α), ο όρος "σημείο διέλευσης" αντικαθιστά τον όρο "σταθμός συνοριακού ελέγχου",

- στο άρθρο 8, Α, σημείο 1 στοιχείο β), ο όρος "σημείο ελέγχου" αντικαθιστά τον όρο "σταθμός συνοριακού ελέγχου",

- στο άρθρο 8, Α, σημείο 2, ο όρος "σημείο ελέγχου" αντικαθιστά τον όρο "σταθμός συνοριακού έλέγχου".

6. Εφαρμόζονται οι διατάξεις του άρθρου 9 της οδηγίας 91/496/ΕΟΚ καθώς και οι λεπτομέρειες εφαρμογής που έχουν θεσπιστεί στο πλαίσιο αυτό. Ωστόσο, ο όρος "σημείο ελέγχου" αντικαθιστά τον όρο "σταθμός συνοριακού ελέγχου".

7. Εφαρμόζονται οι διαταξεις του άρθρου 10 της οδηγίας 92/496/ΕΟΚ καθώς και οι λεπτομέρειες εφαρμογής που έχουν θεσπιστεί στο πλαίσιο αυτό. Ωστόσο, ο όρος "σημείο ελέγχου" αντικαθιστά τον όρο "σταθμός συνοριακού ελέγχου".

8. Εφαρμόζονται οι διατάξεις του άρθρου 11 της οδηγίας 91/496/ΕΟΚ.

9. Εφαρμόζονται οι διατάξεις του άρθρου 12 της οδηγίας 91/496/ΕΟΚ καθώς και οι λεπτομέρειες εφαρμογής που έχουν θεσπιστεί στο πλαίσιο αυτό. Ωστόσο, στο άρθρο 12 παράγραφος 1 στοιχείο γ) δεύτερο εδάφιο, εισαγωγικό μέρος, ο όρος "σημείο ελέγχου" αντικαθιστά τον όρο "σταθμός συνοριακού ελέγχου".

10. Εφαρμόζονται οι διατάξεις των άρθρων 13, 14, 15, 16 και 17 της οδηγίας 91/496/ΕΟΚ καθώς και οι λεπτομέρειες εφαρμογής που έχουν θεσπιστεί στα πλαίσια αυτά.

Άρθρο 5

Η παρούσα απόφαση αρχίζει να ισχύει από την ημερομηνία και με την επιφύλαξη της έναρξης ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 28 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 56.

ΠΑΡΑΡΤΗΜΑ

"" ID="1">NUIJAMAA (σύνορα Ρωσίας-Φινλανδίας) > ID="2">NUIJAMAA (χωριό) > ID="3">όλα "> ID="1">HELSINKI (λιμάνι, αεροδρόμιο) > ID="2">HELSINKI (πόλη) > ID="3">όλα ">